《送淡泉裴年兄得请归省 其一》
明代·游朴

荣命新传出禁扉，寸心先逐白云飞。宫中特赐黄金寿，道上争看彩服归。

行处使星惊负弩，谁家卿月照重闱。临汀天半千年石，到日春风好振衣。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。